b'\n_START_ARTICLE_\nJoey Tempest\n_START_SECTION_\nTidlig\n_START_PARAGRAPH_\nSom mange av de andre Europe-medlemmene, vokste han opp i V\xc3\xa4sby, en av Stockholms forsteder. Hans store idoler var Thin Lizzy og Led Zeppelin. Som ten\xc3\xa5ring spilte han i flere band, som for eksempel Made in Hong Kong og Roxanne. P\xc3\xa5 den tiden byttet han mellom \xc3\xa5 spille gitar og bass, i tillegg til ledende vokal. I 1979 startet han gruppa Force sammen med gitaristen John Norum, trommeslager Tony Reno og bassist Peter Olsson. Tre \xc3\xa5r senere endret de navnet p\xc3\xa5 bandet til Europe, og vant den nasjonale talent konkurransen Rock-SM. Premien var en platekontrakt med plateselskapet Hot Records.\n_START_SECTION_\nKarriere\n_START_PARAGRAPH_\nTempest spilte keyboard p\xc3\xa5 de f\xc3\xb8rste to Europe-albumene, f\xc3\xb8r bandet valgte \xc3\xa5 rekruttere keyboardisten Mic Michaeli i april 1984. Et par \xc3\xa5r tidligere hadde Tempest l\xc3\xa5nt et keyboard fra Michaeli og brukte det til \xc3\xa5 komponere hovedriffet i sangen \xc2\xabThe Final Countdown\xc2\xbb. Etter en jam-session i 1985, komponerte Michaeli og Tempest balladen \xc2\xabCarrie\xc2\xbb. Senere det \xc3\xa5ret skrev Tempest musikken til den svenske filmen On The Loose, og sangen \xc2\xabGive A Helping Hand\xc2\xbb til bistandsprosjektet Swedish Metal Aid. Sangen ble produsert av det fremtidige Europe-medlemmet Kee Marcello. I 1986 skrev og produserte Tempest albumet One of a Kind til Tone Norum, John Norums yngre s\xc3\xb8ster. Tempest samarbeidet ogs\xc3\xa5 med John Norum om singelen We Will Be Strong, fra Norums album Face The Truth i 1992. Dette var Tempest og Norums f\xc3\xb8rste samarbeid etter Norum forlot Europe i november 1986._NEWLINE_Etter at Europe gikk i oppl\xc3\xb8sning i 1992 gav Tempest ut tre soloalbum. Det f\xc3\xb8rste albumet, A Place to Call Home, hadde en gjesteopptreden med John Norum p\xc3\xa5 sangen \xc2\xabRight to Respect\xc2\xbb. Flere av sangene p\xc3\xa5 det tredje albumet, Joey Tempest, var skrevet i samarbeid med Mic Michaeli. I 2004 ble Europes comeback-album utgitt, Start from the Dark. Start from the Dark ble oppfulgt av fire album Secret Society (2006), Last Look At Eden (2009), Bag of Bones (2012) og War of Kings (2015). Europe annonserte i 2017 at deres nye album Walk the Earth vil bli utgitt 20 Oktober 2017.\n_START_SECTION_\nPersonlig\n_START_PARAGRAPH_\nTempest bor for tiden i London med sin kone Lisa Worthington-Larsson og deres s\xc3\xb8nn James Joakim.'